Legal Document

Category: 912

Text:
27. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 145 της 12/16 Απρ. 1984 (ΦΕΚ Α΄ 46) Κανονισμός αμοιβών Ιατρικών επισκέψεων και πράξεων. ΄Εχοντας υπόψη: 1.Τις διατάξεις του άρθρ. 29 του Α.Ν. 1565/39 «περί κώδικος ασκήσεως του ιατρικού επαγγέλματος», καθώς και του άρθρ. 1 του Ν.Δ. 3623/56 «περί καθορισμού κατωτάτων ορίων ιατρικής αμοιβής κλπ.». 2.Τις διατάξεις του άρθρ. 8 του Π.Δ. 574/82 «Ανακατανομή των αρμοδιοτήτων των Υπουργείων» ΦΕΚ 104/30.8.82, τ.Α΄. 3.Την από 30.3.84 γνωμοδότηση της Ολομελείας του ΚΕΣΥ που ελήφθη κατά την 11η έκτακτη Συνεδρίασή της. 4.Το Νόμ. 1278/82 άρθρ. 3 παρ. 2, 4 παρ. 1. 5.Την από 10.2.84 γνώμη του Δ.Σ. του Π.Ι.Σ. που ελήφθη κατά την 35η Συνεδρίασή του. 6.Την με αριθ. 167/1984 γνωμοδότηση του Συμβουλίου της Επικρατείας, μετά από πρόταση του Υπουργού Υγείας και Πρόνοιας, αποφασίζουμε: ΄Αρθρ.1.-1.Οι αμοιβές των ιατρικών επισκέψεων και πράξεων που προβλέπονται από τις διατάξεις των άρθρ. 1 και 3 του Π.Δ. 399/81 «περί κανονισμού αμοιβών ιατρικών επισκέψεων και πράξεων» ΦΕΚ 108/22.4.81 τ.Α΄, αυξάνονται, της μεν ιατρικής επισκέψεως σε 500 δρχ. στο Ιατρείο και σε 750 δρχ. στο σπίτι του ασθενούς, ανεξάρτητα από την ώρα και την ημέρα πραγματοποιήσεώς της, των δε ιατρικών πράξεων κατά ποσοστό 20%. 2.Τα ποσά που διαμορφώνονται μετά τις αυξήσεις της προηγουμένης παραγράφου του παρόντος άρθρου, στρογγυλοποιούνται στην πλησιέστερη της μονάδος προηγούμενη ή επόμενη δεκάδα. ΄Αρθρ.2.-Η αμοιβή των κατωτέρω ιατρικών πράξεων, που δεν περιλαμβάνονται σε σχετικό Π.Δ/γμα, καθορίζεται ως ακολούθως:  Δρχ. 1.Καρδιογράφημα 2.000 2.Αμνιοσκόπηση 2.000 3.Αντισώματα D.N.A 1.500 4.Αντισώματα Α.Μ.Α. 1.200 5.Συμπλήρωμα ορού C 3 1.500 6.Οπτικά προκλητά δυναμικά 1.500 7.Αφαίρεση κακοήθων επεξεργασιών του δέρματος χωρίς πλαστική 1.000 8.Τοπικές πλαστικές μετά την αφαίρεση καλοήθων επεξεργασιών του δέρματος 1.500 9.Τοπικές Πλαστικές μετά την αφαίρεση κακοήθων επεργασιών του δέρματος 2.510 10.Κάλυψη τραύματος με δερματικό μόσχευμα ολικού πάχους 2.510 11.Περιοχικές πλαστικές 3.500 12.SCANNING νεφρών με 99  M. TCDMA 6.000 13.DERMO TEST 1.500 14.Εξέταση τριχών για μύκητες: α)΄Αμεσο παρασκεύασμα   500 β)Καλλιέργεια 1.000 15.Ανίχνευση αντιεχινοκοκκικών αντισωμάτων με τη μέθοδο ELISA 1.000 16.Ιολογικός ΄Ελεγχος 1.000 17.Δοκιμασία αιμοσυγκολλήσεως του ωχρού τρεπονήματος (T.P.H.A. = TREPONEMA PALLIFUM HAEMAGE            LUTINATION OSSAN. 1.000 ΄Αρθρ.3.-Προκειμένου περί παροχής ιατρικής συνδρομής σε ασθενείς ασφαλισμένους στο Δημόσιο στους διάφορους ασφαλιστικούς Οργανισμούς, η αμοιβή υπολογίζεται με βάση τις τιμές της πρώτης στήλης των Πινάκων του Π.Δ. 399/81, όπως διαμορφώνονται μετά τις αυξήσεις του άρθρ. 1 του παρόντος. ΄Αρθρ.4.-Καταργούνται από τη δημοσίευση του παρόντος: 1.Το Π.Δ. 399/81, κατά το μέρος, που δεν συνδέεται με την εφαρμογή των άρθρ. 1 και 3 του παρόντος Π.Δ/τος. 2.Τα Κεφ. I, II, III, IV, VI, VII, του άρθρ. 1 Π.Δ. 929/80 «περί κανονισμού αμοιβής ιατρικών πράξεων (ΦΕΚ 231/8.10.80 τ.Α΄).